
DR 30.10.2014  75  

  
Saya ingin bertanya apakah peranan Malaysia sekarang ini sebagai anggota Majlis 

Keselamatan PBB dalam hal ini. Saya ingin bertanya kepada Kerajaan Malaysia apakah 
sikap kita, dua hari yang lalu diumumkan sekali lagi oleh Tribunal Jenayah Perang 
Bangladesh untuk menghukum gantung seorang lagi pemimpin daripada Jamaat-e-Islami 
Bangladesh iaitu Amir ataupun presiden kepada Jamaat-e-Islami Bangladesh ini. Apakah 

sikap kita? Adakah kita ingin bertegas untuk menunjukkan bahawa sebagai anggota Majlis 
Keselamatan Bangsa-bangsa Bersatu yang mana kuasa-kuasa besar ada di dalamnya, 
yang mana negara Islam mungkin hanya Malaysia dan sebuah negara Arab yang lain. 
Adakah kita ingin bersuara dengan lebih lantang supaya keadilan wujud dalam negara-
negara di dunia ini terutamanya juga di kalangan masyarakat dan negara-negara Islam kita 
ini.  

Saya ingin menyentuh dalam hal dasar luar negara ini berkaitan dengan pelarian. 
Yang Berhormat Batu Kawan sebut tadi, beliau tertinggal satu yang mungkin memberi 
peluang untuk saya menyebutkannya iaitu pelarian daripada China, daripada Xinjiang iaitu 
Uighur yang mana mereka lari disebabkan tekanan politik, tangkapan dan sebagainya, 
terpaksa lari. Ada datang ke Malaysia, ada yang kita dapat tangkap dan ada dalam rekod 
kita, kita tangkap mereka ini dan kita hantar mereka balik ke negara China dan akhirnya 
mereka dikenakan hukuman yang tidak munasabah daripada segi keadilannya. Saya ingin 
mendesak agar kita mengambil tindakan serta pendirian yang jelas bahawa kita tidak akan 
bersekongkol dengan rejim-rejim mana sekalipun di Barat atau di Timur yang menganiayai 
rakyatnya sendiri seperti rakyat Uighur yang telah dapat kita tangkap di Malaysia. Saya 
harap penyelesaian yang terbaik kita berikan kepada rakyat yang terpaksa mencari 
perlindungan pada kita.  

Sebagai negara anggota Majlis Keselamatan Bangsa-Bangsa Bersatu juga, saya 
berharap dalam dasar-dasar dalam negara kita juga kita mengambil pendirian dan dasar-
dasar yang baru, yang melayakkan kita menjadi anggota Majlis Keselamatan Bangsa-
Bangsa Bersatu ini iaitu seperti dalam kes yang terkena kepada Ketua Pembangkang, 
Parlimen kita sendiri, keadilan untuk beliau mestilah kita ambil berat supaya kita tidak 
dituduh sebagai negara anggota Majlis Keselamatan Bangsa-Bangsa Bersatu tetapi dalam 
segi sistem kehakiman pendakwaan, kita sendiri jelas tidak ada ketidakadilan yang jelas.  

Tuan Yang di-Pertua, akhir sekali saya ingin menyentuh berkaitan dengan 
Parlimen kita ini khususnya Jawatankuasa Kira-kira Wang Negara (PAC) yang mana saya 
diberi penghormatan untuk menjadi salah seorang anggotanya. Saya mendapati bahawa 
oleh sebab sistem perakaunan kita akan ditukar bermula tahun depan kepada apa yang 
dipanggil Accrual Accounting, dengan izin, akaun berakuan begitu agaknya dalam bahasa 
kita. Maka tugas-tugas jabatan-jabatan yang terlibat khususnya Jabatan Audit Negara, 
Jabatan Akauntan Negara adalah besar. Begitu jugalah tugas kami dalam Jawatankuasa 
PAC ini Tuan Yang di-Pertua. Jadi saya ingin mencadangkan supaya Parlimen dan 
kerajaan memberi pertimbangan untuk memberikan kebesaran atau jabatan, pejabat, 
pegawai yang berlebihan untuk membolehkan PAC memainkan peranannya yang lebih 
berkesan untuk membantu Jabatan Audit Negara, Jabatan Akauntan Negara dan secara 
umumnya untuk mengawasi perjalanan kewangan dan aset-aset negara ini untuk menjadi 
bertambah baik.  

Tuan Yang di-Pertua, terima kasih. Assalamualaikum warahmatullahi ta'ala 
wabarakatuh. 

Timbalan Yang di-Pertua [Datuk Haji Ismail bin Haji Mohamed Said]: Ya Yang 

Berhormat Lumut.  

Tuan Laksamana Pertama (B) Haji Mohamad Imran bin Abd. Hamid [Lumut]: 

Terima kasih, Alhamdulillah.  

Timbalan Yang di-Pertua [Datuk Haji Ismail bin Haji Mohamed Said]: Selepas 

Yang Berhormat Lumut, Yang Berhormat Beruas. Yang Berhormat Segambut tidak ada 
dalam senarai, kena rujuk kepada Whip DAP.  

 

 



Saya ingin bertanya apakah peranan Malaysia sekarang ini sebagai anggota Majlis. Keselamatan PBB dalam hal ini. Saya ingin bertanya kepada Kerajaan Malaysia apakah sikap kita, dua hari yang lalu diumumkan sekali lagi oleh Tribunal Jenayah Perang Bangladesh untuk menghukum gantung seorang lagi pemimpin daripada Jamaat-e-Islami Bangladesh iaitu Amir ataupun presiden kepada Jamaat-e-Islami Bangladesh ini. Apakah. sikap kita? Adakah kita ingin bertegas untuk menunjukkan bahawa sebagai anggota Majlis Keselamatan Bangsa-bangsa Bersatu yang mana kuasa-kuasa besar ada di dalamnya, yang mana negara Islam mungkin hanya Malaysia dan sebuah negara Arab yang lain. Adakah kita ingin bersuara dengan lebih lantang supaya keadilan wujud dalam negara- negara di dunia ini terutamanya juga di kalangan masyarakat dan negara-negara Islam kita ini. Saya ingin menyentuh dalam hal dasar luar negara ini berkaitan dengan pelarian. Yang Berhormat Batu Kawan sebut tadi, beliau tertinggal satu yang mungkin memberi peluang untuk saya menyebutkannya iaitu pelarian daripada China, daripada Xinjiang iaitu Uighur yang mana mereka lari disebabkan tekanan politik, tangkapan dan sebagainya, terpaksa lari. Ada datang ke Malaysia, ada yang kita dapat tangkap dan ada dalam rekod kita, kita tangkap mereka ini dan kita hantar mereka balik ke negara China dan akhirnya mereka dikenakan hukuman yang tidak munasabah daripada segi keadilannya. Saya ingin mendesak agar kita mengambil tindakan serta pendirian yang jelas bahawa kita tidak akan bersekongkol dengan rejim-rejim mana sekalipun di Barat atau di Timur yang menganiayai rakyatnya sendiri seperti rakyat Uighur yang telah dapat kita tangkap di Malaysia. Saya harap penyelesaian yang terbaik kita berikan kepada rakyat yang terpaksa mencari perlindungan pada kita. Sebagai negara anggota Majlis Keselamatan Bangsa-Bangsa Bersatu juga, saya berharap dalam dasar-dasar dalam negara kita juga kita mengambil pendirian dan dasar- dasar yang baru, yang melayakkan kita menjadi anggota Majlis Keselamatan Bangsa- Bangsa Bersatu ini iaitu seperti dalam kes yang terkena kepada Ketua Pembangkang, Parlimen kita sendiri, keadilan untuk beliau mestilah kita ambil berat supaya kita tidak dituduh sebagai negara anggota Majlis Keselamatan Bangsa-Bangsa Bersatu tetapi dalam segi sistem kehakiman pendakwaan, kita sendiri jelas tidak ada ketidakadilan yang jelas. Tuan Yang di-Pertua, akhir sekali saya ingin menyentuh berkaitan dengan Parlimen kita ini khususnya Jawatankuasa Kira-kira Wang Negara (PAC) yang mana saya diberi penghormatan untuk menjadi salah seorang anggotanya. Saya mendapati bahawa oleh sebab sistem perakaunan kita akan ditukar bermula tahun depan kepada apa yang dipanggil Accrual Accounting, dengan izin, akaun berakuan begitu agaknya dalam bahasa kita. Maka tugas-tugas jabatan-jabatan yang terlibat khususnya Jabatan Audit Negara, Jabatan Akauntan Negara adalah besar. Begitu jugalah tugas kami dalam Jawatankuasa PAC ini Tuan Yang di-Pertua. Jadi saya ingin mencadangkan supaya Parlimen dan kerajaan memberi pertimbangan untuk memberikan kebesaran atau jabatan, pejabat, pegawai yang berlebihan untuk membolehkan PAC memainkan peranannya yang lebih berkesan untuk membantu Jabatan Audit Negara, Jabatan Akauntan Negara dan secara umumnya untuk mengawasi perjalanan kewangan dan aset-aset negara ini untuk menjadi bertambah baik. Tuan Yang di-Pertua, terima kasih. Assalamualaikum warahmatullahi ta'ala wabarakatuh. Timbalan Yang di-Pertua [Datuk Haji Ismail bin Haji Mohamed Said]: Ya Yang. Berhormat Lumut. Tuan Laksamana Pertama (B) Haji Mohamad Imran bin Abd. Hamid [Lumut]: Terima kasih, Alhamdulillah. Timbalan Yang di-Pertua [Datuk Haji Ismail bin Haji Mohamed Said]: Selepas. Yang Berhormat Lumut, Yang Berhormat Beruas. Yang Berhormat Segambut tidak ada dalam senarai, kena rujuk kepada Whip DAP.